[pic] | COMISIA COMUNITĂȚILOR EUROPENE |

Bruxelles, 29.10.2009

COM(2009)580 final

2009/0162 (CNS)

Propunere de

DECIZIE A CONSILIULUI

de acordare de asistență macrofinanciară Ucrainei

(SEC(2009)1428)

EXPUNERE DE MOTIVE

CONTEXTUL PROPUNERII |

11 | Motivele și obiectivele propunerii Comisia propune acordarea unei asistențe macrofinanciare (AMF) Ucrainei, sub forma unui împrumut în valoare de până la 500 milioane EUR. Asistența propusă își propune să contribuie la acoperirea nevoilor generale ale Ucrainei în termeni de balanță de plăți și a nevoilor de finanțare externă a bugetului de stat identificate de Fondul Monetar Internațional (FMI). Asistența va sprijini programul de stabilizare al autorităților, în vederea asigurării unor conturi fiscale și externe sustenabile, ajutând astfel Ucraina să abordeze consecințele crizei financiare globale. Asistența macrofinanciară comunitară propusă va completa sprijinul din partea FMI prevăzut în acordul stand-by (ASB) convenit de Consiliul director al FMI în noiembrie 2008. De asemenea, asistența va completa asistența macrofinanciară comunitară în valoare de până la 110 milioane EUR acordată Ucrainei de către Consiliu în 2002[1], care nu a fost încă achitată. Comisia intenționează să furnizeze asistența ca o primă etapă a unui sprijin financiar global acordat de Uniunea Europeană Ucrainei care se va ridica astfel la 610 milioane EUR. AMF comunitară va avea un caracter excepțional și limitat în timp și va depinde, în special, de progresul punerii în aplicare a actualului program convenit cu FMI și de îndeplinirea cu succes a condițiilor în materie de politică economică ce vor însoți această asistență. |

120 | Context general Tranziția Ucrainei de la economia controlată de către stat la economia de piață a fost comparativ dificilă: în 2008, PIB-ul real al Ucrainei se situa încă mult sub nivelul din 1990. În 2000, după o scădere prelungită, creșterea s-a reluat; rata medie de creștere în perioada 2000-2008 a fost de 6,9%. Cu toate acestea, de la declanșarea crizei globale, situația economică a țării s-a deteriorat dramatic. În 2008, creșterea PIB-ului real al Ucrainei a fost de doar 2,5% și se estimează că în primul trimestru al anului 2009 acesta a scăzut cu aproximativ 20% de la an la an. Ultimele previziuni ale FMI pentru anul în curs indică o scădere a PIB-ului real cu 14%. De la momentul în care s-a convenit asupra unui pachet de măsuri anti-criză, incluzând devalorizarea monedei, contul curent al Ucrainei s-a îmbunătățit în mod substanțial, de la un deficit de 7,2% din PIB în 2008 la un excedent care se așteaptă a fi de 0,5% din PIB în 2009. Această îmbunătățire reflectă în primul rând scăderea deficitului comercial. Cu toate acestea, deși se estimează că soldul contului curent va înregistra un ușor excedent în 2009, Ucraina se confruntă cu un deficit al contului de capital: pierderea încrederii a însemnat un exod de capital, o inversare a fluxului de capital și o reducere a investițiilor străine directe. Presiunea puternică exercitată asupra contului de capital s-a repercutat în mod semnificativ asupra rezervelor internaționale, care au putut fi menținute la un nivel adecvat doar datorită finanțării oferite de FMI în conformitate cu ASB. De asemenea, activitatea economică în scădere determină un deficit semnificativ al veniturilor fiscale, ceea ce are ca rezultat majorarea deficitului bugetar. Cele mai recente previziuni realizate în contextul celei de-a doua revizuiri a programului ASB indică un obiectiv în termeni de deficit bugetar de 8,6% din PIB în 2009. Deciziile de politică economică adoptate de către autoritățile ucrainene în toamna anului 2008 au făcut posibilă ajungerea la un acord cu FMI în privința modalităților de finanțare. În noiembrie 2008, Consiliul director al FMI a aprobat un ASB pe o durată de 24 de luni pentru suma de 16,5 miliarde USD, reprezentând 802% din cota parte a Ucrainei. Acest acces excepțional la finanțare a fost justificat de criza gravă a contului curent și a contului de capital cu care s-a confruntat Ucraina în ultima parte a anului 2008. Șocul generat de evoluția negativă a condițiilor comerciale determinată de o reducere a cererii pentru produse precum oțelul ucrainean a coincis cu deficitul de finanțare determinat de criza bancară și încrederea scăzută a deponenților. Alți factori care au făcut posibil acest acces excepțional la finanțare din partea FMI au inclus (i) o poziție sustenabilă în termeni de datorii publice și externe, (ii) bune perspective privind redobândirea de către Ucraina a accesului la piețele private de capital și (iii) angajamentul la nivel intern în privința reformelor de politici. Programul de doi ani al FMI este concentrat în mod considerabil în prima parte a perioadei. Prima tranșă a unui împrumut de 4,5 miliarde USD a fost plătită imediat după decizia Consiliului director al FMI. Cea de-a doua plată, în sumă de 2,8 miliarde USD, inițial amânată datorită dezacordurilor dintre guvernul ucrainean și FMI cu privire la mai multe aspecte de bază ale programului, a fost în cele din urmă efectuată în mai 2009. O mare parte a celei de-a doua tranșe a împrumutului (1,9 miliarde USD) a fost direcționată către buget, pentru ca Ucraina să își poată îndeplini obligațiile în legătură cu datoria externă. Plata celei de-a treia tranșe a împrumutului, în valoare de 3,3 miliarde USD, a fost aprobată de Consiliul director al FMI spre sfârșitul lunii iulie 2009. Tranșa a fost alocată integral bugetului, tot pentru îndeplinirea obligațiilor administrației în legătură cu plățile externe. |

130 | Dispoziții existente în domeniul propunerii În 2002, Consiliul a adoptat o decizie de acordare a unei asistențe macrofinanciare pe termen mediu Ucrainei în valoare de până la 110 milioane EUR. Nu au fost efectuate plăți în cadrul acestui program deoarece condițiile pentru aceste plăți nu au fost îndeplinite. Decizia Consiliului este încă în vigoare, iar Comisia intenționează să o pună în aplicare înainte de noua asistență propusă. |

140 | Conformitatea cu celelalte politici și obiective ale Uniunii Programul AMF este complementar altor finanțări din partea CE, în special sprijinului bugetar pe termen mediu în cadrul IEVP pus în aplicare în cadrul strategiei de țară pentru cooperarea între Uniunea Europeană și Ucraina. Astfel, acest program poate contribui la creșterea influenței Uniunii Europene asupra politicilor Ucrainei precum și la sprijinirea Ucrainei în depășirea gravei crize economice actuale. Programul AMF este, de asemenea, complementar finanțării externe din partea FMI și a Băncii Mondiale și din partea donatorilor bilaterali. AMF este oferită într-un moment în care Uniunea Europeană contribuie și la mobilizarea finanțării pentru sprijinirea reformei sectorului energetic ucrainean. Comisia și instituțiile implicate (FMI, Banca Mondială, BERD și BEI), în funcție de propriile lor norme, capacități și condiții, elaborează împreună un pachet de sprijin al autorităților ucrainene în vederea oferirii de asistență pentru dezvoltarea unei soluții sustenabile pe termen mediu privind transportul gazului ucrainean și obligațiile de plată aferente. AMF propusă nu intenționează să fie legată în mod direct de acest pachet. Totuși, AMF ar sprijini, în special prin impunerea unor condiții adecvate, stabilizarea economică a Ucrainei și reformele, inclusiv reformele în sectorul gazului și reformele însoțitoare ale mecanismului de securitate socială. |

CONSULTAREA PăRțILOR INTERESATE șI EVALUAREA IMPACTULUI |

Consultarea părților interesate |

219 | Pe parcursul elaborării prezentei propuneri a Comisiei, serviciile Comisiei au păstrat contactul cu autoritățile ucrainene, FMI, Banca Mondială, BERD și potențialii donatori și creditori bilaterali, în vederea discutării nevoilor de finanțare. A fost consultat Comitetul economic și financiar (CEF), care nu a ridicat nicio obiecție. În urma adoptării deciziei Consiliului, serviciile Comisiei vor negocia cu autoritățile ucrainene un memorandum de înțelegere și un acord de împrumut pentru a stabili în detaliu modalitățile de punere în aplicare a asistenței. |

Obținerea și utilizarea expertizei |

229 | O evaluare operațională pentru estimarea calității și fiabilității circuitelor financiare publice și controalelor administrative ale Ucrainei va fi efectuată de către Comisie, cu ajutorul unor consultanți externi. |

230 | Evaluarea impactului Asistența macrofinanciară va avea un impact imediat asupra balanței de plăți și bugetului de stat al Ucrainei și va contribui astfel la reducerea constrângerilor de ordin financiar care apasă asupra punerii în aplicare a programului economic al autorităților. Asistența macrofinanciară va sprijini și obiectivele generale ale programului de stabilizare convenit cu FMI. Finanțarea proiectelor sau asistența tehnică nu ar fi adecvate pentru atingerea acestor obiective macroeconomice. Asistența va fi oferită sub formă de sprijin pentru balanța de plăți și sprijin bugetar, astfel încât plățile să contribuie la consolidarea rezervelor Băncii Centrale și la îndeplinirea nevoilor de finanțare externă ale bugetului de stat, în conformitate cu programul de stabilizare macroeconomică. |

ELEMENTE JURIDICE ALE PROPUNERII |

305 | Rezumatul acțiunii propuse Comunitatea pune la dispoziția Ucrainei asistență macrofinanciară sub forma unui împrumut de până la 500 milioane EUR. În acest scop, Comisia este autorizată să împrumute suma corespunzătoare pe piețele de capital sau de la instituțiile financiare. Această sumă va completa suma de 110 milioane EUR acordată prin Decizia 2002/639/CE a Consiliului, care va fi furnizată ca o primă etapă a sprijinului financiar global acordat de Uniunea Europeană Ucrainei. Asistența va fi pusă la dispoziție în două tranșe. Scadența medie a împrumutului este de maximum 15 ani. Asistența va fi gestionată de Comisie, care va conveni cu autoritățile condițiile specifice financiare și în materie de politică economică de care depinde plata tranșelor împrumutului. Se va ține seama în mod corespunzător de măsurile specifice privind prevenirea fraudei și a altor nereguli, în conformitate cu regulamentul financiar. Asistența va fi pe deplin compatibilă cu obiectivele macroeconomice deja stabilite în planurile de politică economică convenite cu FMI. De asemenea, AMF va fi conformă cu obiectivele politicii pe termen mai lung prevăzute în acordul de parteneriat și cooperare Uniunea Europeană – Ucraina și, mai recent, în planul de acțiune Uniunea Europeană – Ucraina adoptat în 2005 în cadrul politicii europene de vecinătate și al acordului de asociere care se negociază în prezent. În ceea ce privește condițiile specifice în materie de politică economică de care depinde plata împrumutului, Comisia intenționează să se concentreze asupra unui număr limitat de domenii, inclusiv gestiunea finanțelor publice și reformele mecanismului de securitate socială legate de reformele din sectorul energetic. De asemenea, Comisia poate avea în vedere anumite politici de importanță deosebită, precum prioritățile identificate în raportul privind punerea în aplicare a politicii europene de vecinătate (Raportul privind progresele înregistrate în domeniul PEV) din aprilie 2009 sau măsurile considerate adecvate în urma evaluării operaționale. |

310 | Temeiul juridic Articolul 308 din tratat. |

329 | Principiul subsidiarității Propunerea intră în competența exclusivă a Comunității. Prin urmare, principiul subsidiarității nu se aplică. |

Principiul proporționalității Propunerea este conformă cu principiul proporționalității din motivele menționate mai jos. |

331 | Suma noii asistențe propuse – până la 500 milioane EUR – corespunde cu aproximativ 25% din nevoile reziduale de finanțare externă ale Ucrainei pentru anul 2009, pe lângă sprijinul macroeconomic oferit de FMI și Banca Mondială. Aceste nevoi sunt estimate de FMI la 2,8 miliarde USD sau 2 miliarde EUR. Această participare asumată de Comisie ia în considerare contextul actual excepțional, în care criza globală are un impact negativ grav asupra economiei Ucrainei. |

Alegerea instrumentelor |

341 | Instrumente propuse: altele. |

342 | În lipsa unui regulament cadru pentru instrumentul de asistență macrofinanciară, deciziile ad hoc ale Consiliului în temeiul articolului 308 din tratat reprezintă singurul instrument juridic disponibil pentru această asistență. |

Implicații bugetare |

401 | În conformitate cu Regulamentul privind Fondul de garantare[2], provizionarea Fondului de garantare se așteaptă să fie realizată în 2012 și să se ridice cel mult la 45 milioane EUR. Aceasta corespunde cu 9% din împrumutul de 500 milioane EUR care se așteaptă a fi plătit în 2010. |

INFORMAțII SUPLIMENTARE |

Clauza de reexaminare/revizuire/încetare de drept a efectelor juridice |

533 | Propunerea prevede o perioadă de disponibilitate limitată. |

1. 2009/0162 (CNS)

Propunere de

DECIZIE A CONSILIULUI

de acordare de asistență macrofinanciară Ucrainei

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 308,

având în vedere propunerea Comisiei[3],

având în vedere avizul Parlamentului European[4],

după consultarea Comitetului economic și financiar,

întrucât:

2. Relațiile dintre Uniunea Europeană și Ucraina se dezvoltă în cadrul politicii europene de vecinătate. În 2005, Comunitatea și Ucraina au căzut de acord asupra unui plan de acțiune în cadrul politicii europene de vecinătate în care sunt identificate prioritățile pe termen mediu ale relațiilor dintre Uniunea Europeană și Ucraina. Începând din 2007, Comunitatea și Ucraina negociază un acord de asociere care urmează să înlocuiască acordul existent de parteneriat și cooperare. Cadrul relațiilor Uniunea Europeană – Ucraina este consolidat și de Parteneriatul estic lansat recent.

3. Economia ucraineană a fost afectată din ce în ce mai grav de criza financiară internațională care a determinat scăderea dramatică a producției, deteriorarea situației bugetare și creșterea nevoilor de finanțare externă.

4. Stabilizarea și redresarea economică a Ucrainei sunt sprijinite prin asistența financiară din partea Fondului Monetar Internațional (FMI). Acordul stand-by (ASB) cu FMI pentru Ucraina a fost aprobat în noiembrie 2008.

5. Ca urmare a unei noi deteriorări a situației fiscale, o mare parte a celei de-a doua tranșe acordate în temeiul ASB cu FMI și suma totală a celei de-a treia tranșe au fost direcționate către buget.

6. Ucraina a solicitat asistență macrofinanciară comunitară având în vedere agravarea situației și perspectivelor economice.

7. Având în vedere că în perioada 2009-2010, persistă, în balanța de plăți, un deficit rezidual de finanțare asistența macrofinanciară este considerată a fi un răspuns adecvat la solicitarea Ucrainei de sprijinire a stabilizării economice în asociație cu actualul program FMI. Se așteaptă, de asemenea, ca actuala asistență financiară să contribuie la reducerea nevoilor de finanțare externă ale bugetului de stat.

8. Asistența macrofinanciară este oferită Ucrainei în plus față de facilitatea de împrumut oferită în temeiul Deciziei 2002/639/CE a Consiliului din 12 iulie 2002 privind acordarea de asistență macrofinanciară suplimentară Ucrainei[5],

9. Pentru a asigura protecția eficientă a intereselor financiare ale Comunității în contextul prezentei asistențe financiare, este necesar să se prevadă adoptarea de către Ucraina a unor măsuri corespunzătoare pentru prevenirea și combaterea fraudei, a corupției și a oricăror altor nereguli în legătură cu această asistență, precum și existența unor controale efectuate de Comisie și a unor audituri efectuate de Curtea de Conturi Europeană.

10. Punerea la dispoziție a asistenței financiare comunitare nu aduce atingere atribuțiilor autorității bugetare.

11. Această asistență trebuie gestionată de Comisie, în consultare cu Comitetul economic și financiar.

12. Tratatul nu prevede, pentru adoptarea prezentei decizii, alte competențe decât cele prevăzute la articolul 308,

DECIDE:

Articolul 1

1. Comunitatea pune la dispoziția Ucrainei asistență macrofinanciară sub forma unei facilități de împrumut cu o sumă a principalului de maximum 500 milioane EUR și scadența medie de maximum 15 ani, în vederea sprijinirii stabilizării economice a Ucrainei și a diminuării nevoilor bugetare și ale balanței de plăți ale acesteia identificate în actualul program al FMI.

2. În acest scop, Comisia este autorizată să împrumute resursele necesare în numele Comunității Europene.

3. Punerea la dispoziție a asistenței financiare comunitare este gestionată de Comisie, în conformitate cu acordurile sau înțelegerile convenite între FMI și Ucraina.

4. Asistența financiară comunitară este pusă la dispoziție pe o perioadă de doi ani începând din prima zi după intrarea în vigoare a memorandumului de înțelegere menționat la articolul 2 alineatul (1). Cu toate acestea, dacă circumstanțele o impun, Comisia, după consultarea Comitetului economic și financiar, poate decide prelungirea perioadei de disponibilitate cu cel mult un an.

Articolul 2

1. Comisia este autorizată să stabilească cu autoritățile ucrainene, după consultarea Comitetului economic și financiar, condițiile în materie de politică economică de care depinde asistența macrofinanciară comunitară, care vor fi consemnate într-un memorandum de înțelegere. Condițiile sunt conforme cu acordurile sau înțelegerile încheiate între FMI și Ucraina. Condițiile financiare detaliate ale asistenței vor fi stabilite în acordul de împrumut care urmează a fi încheiat de Comisie și autoritățile ucrainene.

2. Pe parcursul punerii în aplicare a asistenței financiare comunitare, Comisia monitorizează rigurozitatea măsurilor financiare, a procedurilor administrative ale Ucrainei și a mecanismelor de control intern și extern care sunt relevante pentru această asistență.

3. Comisia verifică la intervale regulate conformitatea politicilor economice ale Ucrainei cu obiectivele asistenței comunitare și îndeplinirea satisfăcătoare a condițiilor de politică economică asupra cărora s-a convenit. În cadrul acestor verificări Comisia va acționa în strânsă coordonare cu FMI și cu Banca Mondială și, atunci când este cazul, cu Comitetul economic și financiar.

Articolul 3

1. Asistența financiară comunitară este pusă la dispoziția Ucrainei, de către Comisie, sub forma unui împrumut în două tranșe, sub rezerva condițiilor de la alineatul (2). Mărimea fiecărei tranșe va fi stabilită în memorandumul de înțelegere.

2. Comisia decide punerea la dispoziție a tranșelor cu condiția aplicării satisfăcătoare a condițiilor de politică economică asupra cărora s-a convenit în memorandumul de înțelegere. Plata celei de-a doua tranșe nu are loc mai devreme de trei luni de la punerea la dispoziție a primei tranșe.

3. Fondurile comunitare se plătesc Băncii Naționale a Ucrainei. Sub rezerva dispozițiilor stabilite în memorandumul de înțelegere, inclusiv confirmarea nevoilor reziduale de finanțare bugetară, fondurile pot fi transferate Trezoreriei Ucrainei în calitate de beneficiar final.

Articolul 4

1. Operațiunile de contractare și de acordare a împrumutului menționate în prezenta decizie se efectuează în euro, utilizând aceeași dată a valutei și nu implică, pentru Comunitate, transformarea scadenței și nici asumarea vreunui risc legat de cursul de schimb sau de rata dobânzii sau a vreunui altfel de risc comercial.

2. Comisia ia măsurile necesare, dacă Ucraina solicită acest lucru, pentru a asigura includerea în termenii și condițiile împrumutului a unei clauze de rambursare anticipată, precum și a unei clauze corespunzătoare în termenii și condițiile operațiunilor de contractare a împrumutului.

3. La cererea Ucrainei și dacă circumstanțele permit îmbunătățirea ratei dobânzii împrumutului, Comisia poate refinanța integral sau parțial împrumuturile inițiale pe care le-a contractat sau poate restructura condițiile financiare corespunzătoare. Operațiunile de refinanțare sau restructurare se efectuează în conformitate cu condițiile prevăzute la alineatul (1) și nu au ca efect prelungirea termenului mediu de scadență al împrumuturilor în cauză sau majorarea sumei datorate la data refinanțării sau restructurării.

4. Toate costurile contractate de Comunitate în legătură cu operațiunile de contractare și de acordare a împrumutului prevăzute în prezenta decizie sunt suportate de Ucraina.

5. Comitetul economic și financiar este informat cu privire la evoluția operațiunilor menționate la alineatele (2) și (3).

Articolul 5

Asistența financiară comunitară este pusă în aplicare în conformitate cu dispozițiile Regulamentului (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene[6] și cu normele de aplicare ale acestuia[7]. În special, memorandumul de înțelegere și acordul de împrumut care vor fi încheiate cu autoritățile Ucrainei prevăd adoptarea de către Ucraina a unor măsuri adecvate în legătură cu prevenirea și combaterea fraudei, a corupției și a altor nereguli care afectează asistența. Acestea prevăd, de asemenea, efectuarea unor controale de către Comisie, inclusiv Oficiul European de Luptă Antifraudă (OLAF), având dreptul de a efectua verificări și inspecții la fața locului, precum și efectuarea unor audituri de către Curtea de Conturi, dacă este cazul, la fața locului.

Articolul 6

Până la data de 31 august a fiecărui an, Comisia înaintează Parlamentului European și Consiliului un raport incluzând o evaluare a punerii în aplicare a prezentei decizii în anul anterior. Raportul indică legătura dintre condițiile de politică stabilite într-un memorandum de înțelegere în temeiul articolului 2 alineatul (1), performanțele economice și bugetare curente ale Ucrainei și deciziile Comisiei de a pune la dispoziție tranșele asistenței.

Articolul 7

Prezenta decizie intră în vigoare în ziua publicării în Jurnalul Oficial al Uniunii Europene .

Adoptată la Bruxelles, […]

Pentru Consiliu

Joaquin ALMUNIA Membru al Comisiei

FIȘĂ FINANCIARĂ LEGISLATIVĂ

1. TITLUL PROPUNERII:

Asistență macrofinanciară acordată Ucrainei

2. CADRU ABM / ABB (GESTIONAREA/STABILIREA BUGETULUI PE ACTIVITățI)

Domeniul (domeniile) de politică în cauză și activitatea (activitățile) asociată (asociate):

Titlul 01 – Afaceri economice și financiare, 03 – Afaceri economice și financiare internaționale

3. LINII BUGETARE

3.1. Linii bugetare [linii operaționale și linii conexe de asistență tehnică și administrativă (foste linii BA)], inclusiv titlurile acestora:

01 04 0114 Provizionarea Fondului de garantare

3.2. Durata acțiunii și a implicațiilor financiare:

Plățile vor fi efectuate pe parcursul anului 2010 în două tranșe. Totuși, nu pot fi excluse întârzieri care ar putea prelungi operațiunea.

3.3. Caracteristici bugetare:

Linia bugetară | Natura cheltuielilor | Nouă | Contribuție AELS | Contribuție țări candidate | Rubrica PF |

01.04.01.14 | Cheltuieli obligatorii | CD | NU | NU | NU | Nr. 4 |

Asistență sub forma împrumutului

01 04 01 14 – Provizionarea Fondului de garantare

Fondul de garantare pentru acțiuni externe trebuie să fie provizionat în conformitate cu Regulamentul privind Fondul de garantare, astfel cum fost modificat ulterior. În conformitate cu acest regulament, nu se mai poate constitui un provizion pentru întreaga sumă a împrumuturilor la momentul deciziei, ci pe baza sumei datorate la finalul unui an. Suma provizionului se calculează la începutul anului „n” ca diferența dintre suma țintă și activele nete ale fondului la finalul anului „n-1”. Suma provizionului este introdusă în anul „n” la bugetul preliminar „n+1” și este plătită efectiv într-o singură tranzacție la începutul anului „n+1” din „Provizionarea Fondului de garantare” (linia bugetară 01 04 01 14).

Ca urmare, 9% (maximum 45 milioane EUR) din suma plătită efectiv se va considera în suma țintă la finalul anului „n-1” pentru calcularea provizionării fondului.

01 04 01 04 – Garanție CE pentru împrumuturile comunitare contractate pentru acordarea de asistență macrofinanciară țărilor terțe.

Rubrica bugetară („p.m.”) reflectând garanția bugetară pentru împrumut (500 milioane EUR) va fi activată doar în cazul unei mobilizări efective a garanției. Nu se așteaptă ca garanția bugetară să fie mobilizată.

4. SINTEZA RESURSELOR

4.1. Resurse financiare

4.1.1. Sinteza creditelor de angajament (CA) și a creditelor de plată (CP)

milioane EUR (cu 3 zecimale)

Natura cheltuielii | Secțiunea nr. | 2009 | 2010 | Total |

Cheltuieli operaționale[8] |

Credite de angajament (CA) | 8.1. | a | 0 | 0 |

Credite de plată (CP) | b | 0 | 0 |

Cheltuieli administrative incluse în suma de referință[9] |

Asistență tehnică administrativă – ATA (CND) | 8.2.4. | c | 0 | 0 |

SUMA TOTALĂ DE REFERINȚĂ |

Credite de angajament | a+c | 0 | 0 |

Credite de plată | b+c | 0 | 0 |

Cheltuieli administrative neincluse în suma de referință[10] |

Resurse umane și cheltuieli conexe (CND) | 8.2.5. | d | 0 | 0 |

Costuri administrative, altele decât resursele umane și costurile conexe, neincluse în suma de referință (CND) | 8.2.6. | e | 0 | 0 |

Costul financiar indicativ total al acțiunii |

TOTAL CA, inclusiv costul resurselor umane | a+c+d+e | 0 | 0 |

TOTAL CP, inclusiv costul resurselor umane | b+c+d+e | 0 | 0 |

4.1.2. Compatibilitatea cu programarea financiară

X Propunerea este compatibilă cu programarea financiară existentă.

( Propunerea duce la reprogramarea rubricii respective din perspectivele financiare.

( Propunerea poate necesita aplicarea dispozițiilor Acordului interinstituțional[11] (referitoare la instrumentul de flexibilitate sau la revizuirea perspectivelor financiare).

4.1.3. Implicațiile financiare asupra veniturilor

X Propunerea nu are implicații financiare asupra veniturilor

( Propunerea are implicații financiare – efectul asupra veniturilor este următorul:

4.2. Resurse umane în echivalent normă întreagă (ENI) (inclusiv funcționari, personal temporar și extern) - a se vedea detaliile de la punctul 8.2.1.

Necesar anual | 2009 | 2010 |

Număr total de resurse umane | 1/3 | 1/3 |

5. CARACTERISTICI ȘI OBIECTIVE

5.1. Obiective de îndeplinit pe termen scurt sau lung

Economia Ucrainei a fost grav afectată de criza economică și financiară globală. Ritmul creșterii economice a început să încetinească în a doua jumătate a anului 2008 și se așteaptă o scădere a producției cu 14% în 2009. Deși deficitul de cont curent este în scădere, nevoile generale de finanțare externă rămân mari datorită sporirii obligațiilor de rambursare a datoriilor pe termen scurt. Doar pentru anul 2009, Fondul Monetar Internațional a identificat un deficit rezidual de finanțare externă în valoare de 2,8 miliarde USD. Pentru anul 2010 se așteaptă nevoi de finanțare externă un pic mai scăzute, însă încă substanțiale. Se așteaptă ca o parte a acestor nevoi reziduale de finanțare externă să fie acoperite de Comunitatea Europeană.

5.2. Valoarea adăugată a implicării comunitare, coerența propunerii cu alte instrumente financiare și eventuala sinergie

Sprijinul financiar comunitar reflectă importanța strategică a Ucrainei în cadrul politicii europene de vecinătate. Asistența macrofinanciară este un instrument adecvat pentru completarea asistenței comunitare existente și contribuie la finanțarea integrală a programului de stabilizare economică sprijinit de FMI. Prin urmare, pot fi stabilite sinergii importante în ceea ce privește impactul său asupra reformei și stabilizării economice.

5.3. Obiective, rezultate preconizate și indicatori aferenți acestora care fac obiectul propunerii în cadrul gestionării pe activități (ABM)

În cadrul activității „Afaceri economice și financiare internaționale” a Direcției Generale Afaceri Economice și Financiare, obiectivul „acordarea de asistență macrofinanciară țărilor terțe pentru soluționarea crizelor balanței de plăți a acestora și pentru restabilirea sustenabilității datoriei externe” este legat de obiectivul general de „promovare a prosperității dincolo de granițele Uniunii Europene”.

Indicatorii aferenți sunt „soldul contului curent exprimat ca procent din PIB” (rezultat așteptat: îmbunătățire), „datoria externă exprimată ca procent din PIB” (rezultat așteptat: diminuare) și „rezerve oficiale exprimate în luni de importuri de bunuri și servicii” (rezultat așteptat: stabilizare sau creștere).

5.4. Modalități de punere în aplicare (cu titlu indicativ)

X Gestionare centralizată

X direct de către Comisie

( indirect, prin delegare către:

( agenții executive

( organisme instituite de Comunități, prevăzute la articolul 185 din regulamentul financiar

( organisme publice naționale/organisme cu misiune de serviciu public

( Gestionare repartizată sau descentralizată

( cu state membre

( cu țări terțe

( Gestionare în comun cu organizații internaționale (de precizat)

Observații:

6. MONITORIZARE ȘI EVALUARE

6.1. Sistem de monitorizare

Monitorizarea acțiunii de către serviciile Comisiei se va efectua pe baza măsurilor macroeconomice și în materie de politici structurale care vor fi convenite cu autoritățile ucrainene într-un memorandum de înțelegere. Autorităților li se va solicita să prezinte în mod periodic serviciilor Comisiei rapoarte cu privire la aceste măsuri. Delegația Comisiei Europene la Kiev va prezenta, de asemenea, rapoarte cu privire la aspectele relevante pentru monitorizarea asistenței. Serviciile Comisiei vor rămâne în contact permanent cu FMI și Banca Mondială pentru a beneficia de opiniile calificate ale acestora.

6.2. Evalua re

6.2.1. Evaluare ex-ante

O evaluare ex–ante a fost efectuată de serviciile Comisiei (Unitatea D3 a Direcției Generale Afaceri Economice și Financiare).

6.2.2. Măsuri luate în urma unei evaluări interimare/ex-post (lecții învățate din experiențe anterioare similare)

Începând cu 2004, au fost efectuate în total nouă evaluări ex-post cu privire la operațiuni de asistență macrofinanciară, inclusiv două în noile state independente ale fostei Uniuni Sovietice (Armenia, Tadjikistan). Aceste evaluări concluzionează că operațiunile AMF contribuie, deși uneori modest și indirect, la îmbunătățirea sustenabilității externe, la stabilitatea macroeconomică și la realizarea reformelor structurale în țara beneficiară. În majoritatea cazurilor, operațiunea AMF a avut un efect pozitiv asupra balanței de plăți a țării beneficiare și a contribuit la relaxarea constrângerilor bugetare ale acesteia. Operațiunile AMF au condus, de asemenea, la un ritm ușor mai ridicat al creșterii economice.

6.2.3. Condițiile și frecvența evaluărilor viitoare

Este planificată efectuarea unei evaluări independente ex-post a asistenței acordate Ucrainei în cadrul programului de evaluare multianual al Direcției Generale Afaceri Economice și Financiare.

7. MăSURI ANTIFRAUDă

Serviciile Comisiei au instituit un program permanent de evaluare operațională a circuitelor financiare și a procedurilor administrative în toate țările terțe care beneficiază de asistență macrofinanciară din partea Comunității pentru a îndeplini cerințele regulamentului financiar aplicabile bugetului general al Comunităților Europene.

În Ucraina nu a avut încă loc o evaluare operațională, însă în martie 2007 a fost publicat studiul Băncii Mondiale privind performanța gestiunii finanțelor publice. Prima evaluare operațională va fi comandată în scurt timp de Comisia Europeană. Rezultatele acesteia vor fi utilizate pentru orientarea definirii măsurilor specifice de politică ce vor însoți punerea la dispoziție a asistenței, în vederea consolidării eficienței, a transparenței și a fiabilității sistemelor de gestiune a finanțelor publice în Ucraina.

Temeiul juridic propus pentru acordarea asistenței macrofinanciare Ucrainei include o dispoziție privind măsurile de prevenire a fraudei. Măsurile vor fi prezentate mai detaliat într-un memorandum de înțelegere și în acordul de împrumut. Se preconizează însoțirea asistenței de o serie de condiții specifice de politică, în special în domeniul gestiunii finanțelor publice, în vederea consolidării eficienței, a transparenței și a fiabilității asistenței. Asistența macrofinanciară va face obiectul procedurilor de verificare, control și audit aflate în sarcina Comisiei, inclusiv Oficiul de Luptă Antifraudă (OLAF), și a Curții de Conturi Europene.

8. DETALII PRIVIND RESURSELE

8.1. Obiectivele propunerii din punctul de vedere al costurilor financiare

Credite de angajament în milioane EUR (cu 3 zecimale)

Anul 2009 | Anul n+1 | Anul n+2 | Anul n+3 | Anul n+4 | Anul n+5 |

Funcționari sau agenți temporari[12] (XX 01 01) | A*/AD | 1/3 | 1/3 |

B*, C*/AST |

Personal finanțat[13] prin articolul XX 01 02 |

Alte tipuri de personal[14] finanțat prin articolul XX 01 04/05 |

TOTAL | 1/3 | 1/3 |

8.2.2. Descrierea sarcinilor care decurg din acțiune

Inter alia pregătirea/negocierea memorandumurilor de înțelegere și a acordului de împrumut, menținerea legăturilor cu autoritățile și cu instituțiile financiare internaționale, monitorizarea politicilor economice și structurale ale țării beneficiare, efectuarea de misiuni de analiză și pregătirea de rapoarte ale serviciilor Comisiei, elaborarea de proceduri ale Comisiei în legătură cu gestionarea asistenței.

8.2.3. Originea resurselor umane (statutare)

X Posturi alocate în prezent pentru gestionarea programului care urmează să fie înlocuite sau prelungite

( Posturi prealocate în cadrul exercițiului financiar SPA/PPB pentru anul n

( Posturi care urmează să fie solicitate în cadrul următoarei proceduri SPA/PPB

( Posturi care urmează să fie redistribuite pe baza resurselor existente în cadrul serviciului în cauză (redistribuire internă)

( Posturi necesare pentru anul n, dar care nu sunt prevăzute în cadrul SPA/PPB pentru anul în cauză

8.2.4. Alte cheltuieli administrative incluse în suma de referință ( XX 01 04/05 – Cheltuieli de gestiune administrativă )

milioane EUR (cu 3 zecimale)

Linia bugetară 01 03 02 Asistență macroeconomică | Anul n | Anul n+1 | Anul n+2 | Anul n+3 | Anul n+4 | Anul n+5 și anii urm. | TOTAL |

Alte tipuri de asistență tehnică și administrativă |

- intra muros |

- extra muros 1) Evaluare operațională 2) Evaluare ex-post | 0,050 | 0,250 |

Total Asistență tehnică și administrativă | 0,050 | 0,250 |

8.2.5. Costuri financiare ale resurselor umane și costuri conexe ne incluse în suma de referință

milioane EUR (cu 3 zecimale)

Tip de resurse umane | Anul n | Anul n+1 | Anul n+2 | Anul n+3 | Anul n+4 | Anul n+5 și anii urm. |

Funcționari și agenți temporari (XX 01 01) | 0,030 | 0,030 |

Personal finanțat prin articolul XX 01 02 (auxiliari, END, agenți contractuali etc.) (se indică linia bugetară) |

Costul total al resurselor umane și costuri conexe (neincluse în suma de referință) | 0,030 | 0,030 |

Calcul– Funcționari și agenți temporari |

Se face trimitere la punctul 8.2.1, dacă este cazul |

NU ESTE CAZUL |

Calcul – Personal finanțat prin articolul XX 01 02 |

Se face trimitere la punctul 8.2.1, dacă este cazul |

NU ESTE CAZUL |

8.2.6. Alte cheltuieli administrative neincluse în suma de referință milioane EUR (cu 3 zecimale) |

Anul 2009 | Anul n+1 | Anul n+2 | Anul n+3 | Anul n+4 | Anul n+5 și anii urm. | TOTAL |

XX 01 02 11 01 – Misiuni | 0,020 | 0,010 | 0,030 |

XX 01 02 11 02 – Reuniuni și conferințe |

XX 01 02 11 03 – Comitete[16] |

XX 01 02 11 04 – Studii și consultări |

XX 01 02 11 05 – Sisteme de informații |

2 Total Alte cheltuieli de gestiune (XX 01 02 11) |

3 Alte cheltuieli de natură administrativă (precizați, indicând linia bugetară) |

Totalul cheltuielilor administrative altele decât cele pentru resursele umane și costurile conexe (neincluse în suma de referință) | 0,020 | 0,010 | 0,030 |

Calcul – Alte cheltuieli administrative neincluse în suma de referință |

Trei misiuni ale personalului pentru una/două persoane |

[1] Decizia 2002/639/CE a Consiliului din 12 iulie 2002, JO L 209, 6.8. 2002, p. 22.

[2] Articolul 5 din Regulamentul (CE, Euratom) nr. 480/2009 al Consiliului din 25 mai 2009 privind constituirea Fondului de garantare pentru acțiuni externe (versiune codificată). Provizionul este alocat din „provizionarea Fondului de garantare” (linia bugetară 01 04 01 14).

[3] JO C […], […], p. […].

[4] JO C […], […], p. […].

[5] JO L 209, 6.8. 2002, p. 22.

[6] JO L 248, 16.9.2002 p. 1.

[7] Regulamentul (CE, Euratom) nr. 2342/2002 al Comisiei, JO L 357, 31.12.2002, p. 1.

[8] Cheltuieli care nu intră sub incidența capitolului xx 01 din titlul xx în cauză.

[9] Cheltuieli care intră sub incidența articolului xx 01 04 din titlul xx.

[10] Cheltuieli care intră sub incidența capitolului xx 01, cu excepția articolelor xx 01 04 și xx 01 05.

[11] A se vedea punctele 19 și 24 din Acordul interinstituțional.

[12] Ale căror costuri NU sunt acoperite de suma de referință.

[13] Ale cărui costuri NU sunt acoperite de suma de referință.

[14] Ale căror costuri sunt incluse în suma de referință.

[15] Este necesar să se facă trimitere la fișa financiară legislativă specifică agenției (agențiilor) executive în cauză.

[16] Se indică tipul de comitet și grupul de care aparține.